open-index/open-wikipedia-markdown huggingface dataset:
Florín florentino

[miniatura|dereita|Florín de ouro de [Florencia de 1340.]]
O **florín florentino** (''fiorino d'oro* en italiano) foi unha moeda medieval emitida en Florencia desde 1252, que se converteu na moeda de ouro de referencia en Europa nos séculos XIII e XIV.

## Historia 
A mediados do século XIII a República de Florencia era unha potencia mercantil e económica no Mediterráneo. Para consolidar o seu poder comercial comezou a cuñar unha moeda de alto valor que puidera substituír as pezas de ouro que foran a referencia internacional até o século XII: o soldo bizantino e o dinar islámico.

O florín de Florencia foi unha moeda de ouro cuxa tipoloxía foi sempre moi homoxénea, mesmo nas imitacións posteriores que dela se fixeron (debido ao seu éxito) en toda Europa, notabelmente na Coroa de Aragón, onde Pedro IV de Aragón, o Cerimonioso, comezou a cuñar o florín aragonés. Esta foi, no anverso, a flor de lis, emblema de Florencia, coa lenda FLORENTIA e, no reverso, o patrón desta república italiana, San Xoán Bautista, en actitude de bendicir, con nimbo, e un báculo apoiado no ombro esquerdo e superado con cruz, coa inscrición S.(anctus) JOHANNES B.(aptista).

O prestixio do florín florentino debeuse en gran medida á constancia do seu peso e á pureza da súa lei. Tratábase dunha moeda moi valorada polo seu peso de 3,5 gramos de ouro de case 24 quilates, a máis alta lei das moedas desta época.

O seu valor era de vinte soldos (*solidus''), porén, a súa calidade insuperábel fixo que tan só vinte anos despois da súa primeira emisión xa valera trinta soldos. Tanta foi a súa estimación que o florín pronto se erixiu como moeda de conta en toda Europa. Até finais do século XIII foi gañando en valor e prestixio, que comezou a decaer coa crise monetaria do século XV e a aparición de imitacións de menor calidade no resto de Europa.

No século XIV era a moeda modelo en Occidente, e comezan as cuñaxes de floríns que manteñen a súa tipoloxía e iconografía en Alemaña, Inglaterra, Francia, os Países Baixos, Portugal, Suecia, Polonia, Rusia e Aragón. Excepto en Francia (onde a imaxe do Bautista foi substituída polo brasón da Casa de Anjou e Xerusalén), todas as imitacións utilizaron a mesma tipoloxía, só substituíndo a lenda de Florencia pola do reino onde se emitían.

Pronto reduciuse a lei destes floríns, sobre todo o aragonés, a 18 quilates, e se produciron diminucións no peso con respecto aos floríns orixinais, o que acabou producindo o desprestixio do florín que, no século XV, foi substituído como moeda de ouro de referencia polo Ducado de Venecia.

## Notas 
## Véxase tamén 
### Bibliografía 
* Rueda Sabater, Mercedes: "El florín: un "dólar" bajomedieval" .
Astrónomo Real

**Astrónomo Real** é un alto cargo da Casa Real da monarquía do Reino Unido. Hai dous oficiais, o sénior que é o *Astrónomo Real*, existe desde 22 de xuño de 1675; o segundo é o Astrónomo Real de Escocia, data de 1834.

## Historia e características 
O rei Carlos II, que fundou o Observatorio Real de Greenwich en 1675, instruíu o primeiro Astrónomo Real John Flamsteed, «...a inmediatamente dedicarse co coidado e dilixencia máis exacta para corrixir as táboas dos movementos dos ceos, e os lugares das estrelas fixas, para descubrir a así moito desexada lonxitude de lugares para o perfeccionamento da arte da navegación».

### Astrónomos reais 
* 1675-1719 John Flamsteed
* 1720-1742 Edmond Halley
* 1742-1762 James Bradley
* 1762-1764 Nathaniel Bliss
* 1765-1811 Nevil Maskelyne
* 1811-1835 John Pond
* 1835-1881 Sir George Biddell Airy
* 1881-1910 Sir William Christie
* 1910-1933 Sir Frank Dyson
* 1933-1955 Sir Harold Spencer Jones
* 1956-1971 Richard van der Riet Woolley
* 1972-1982 Sir Martin Ryle
* 1982-1990 Sir Francis Graham-Smith
* 1991-1995 Sir Arnold Wolfendale
* 1995-*presente* Martin Rees, Barón Rees de Ludlow

## Notas 
## Véxase tamén 
### Ligazóns externas 
* Portraits of the Astronomers Royal 
* Astronomer Royal for Scotland
Ken Watanabe

, nado o 21 de outubro de 1959, é un actor xaponés de cine teatro e televisión. Para a audiencia occidental é coñecido polos seus papeis de heroes tráxicos como o Xeneral Tadamichi Kuribayashi en *Cartas de Iwo Jima* e Lord Katsumoto Moritsugu en *O último samurai*, polo cal foi nomeado ó premio da Academia por mellor actor secundario. Tamén é coñecido polas súas interpretacións nos filmes de Christopher Nolan *Batman empeza* e *Orixe*, e por *Memorias dunha gueixa*. No 2014, protagonizou *Godzilla*, e prestou a súa voz ó cuarto filme da franquía *Transformers*, *Transformers: Age of Extinction*.

## Filmografía 
## Teatro 
* *Britannicus henso* (1980)
* *Shitaya mannencho monogatari* (1981)
* *Fuyu no raion* (1981)
* *Pajaze* (1981)
* *Platonof* (1982)
* *Kafun netsu* (1982)
* *Pizarro* (1985)
* *Hamlet* (1988)
* *Hamlet no gakuya -anten* (2000)
* *Towa part1-kanojo* (2000)
* *Towa part2-kanojo to kare* (2001)

## Véxase tamén 
### Ligazóns externas 
* USA Today Interview
Four Courts

miniatura|300px|Fachada sur do edificio ao longo da ribeira do río Liffey.
**Four Courts** ou **Na Ceithre Cúirteanna** en (irlandés, é un edificio situado en Dublín (República de Irlanda), que é a sede do Tribunal Supremo de Irlanda, o Alto Tribunal de Irlanda, e o Tribunal Central Criminal de Irlanda. O edificio foi construído por James Gandon (tamén arquitecto da Custom House) mirando ao río Liffey entre 1796 e 1802.

## Historia 
No século XVII Irlanda atopábase baixo dominio británico e sometida, polo tanto, á lei do reino, máis foi establecido un sistema paralelo de leis mesmo antes da independencia. Contra o ano 1775 moitos crían nunha revisión completa do sistema xurídico irlandés, e para apoiar esta decisión elixiuse a localización de Four Courts para converterse no asentamento do poder xudicial.

O primeiro arquitecto en comezar os traballos en 1776 foi Thomas Cooley, quen traballou principalmente na construción do tribunal oeste. Á morte de Cooley, en 1784, James Gandon retomou o tribunal oeste, engadiu tres cortes máis, un vestíbulo e a cúpula.

En 1916, os republicanos apoderáronse do edificio durante o Alzamento de Pascua.

En 1922, 120 anos despois da súa construción, durante a guerra civil irlandesa, Michael Collins (xefe das forzas pro-tratado) desaloxou aos rebeldes brutalmente. Con esta acción o edificio foi practicamente destruído a causa dun bombardeo ordenado polo Goberno Británico contra os rebeldes contrarios ao Tratado Angloirlandés. Nese bombardeo, a Oficina do Rexistro Civil situada nun edificio contiguo ardeu con toda a súa documentación histórica e legal que se remontaba ao século XII.

Contra o 1932 restauráronse os edificios principais seguindo os planos orixinais de Gandon.

## Descrición 
Sobre o pórtico de seis columnas corintias, érguese unha cúpula con lanterna, cuberta de cobre, coroada polas figuras de Moisés, a Xustiza, a Piedade, a Sabedoría e a Autoridade. o corpo central está flanqueado por dúas ás nas que se encontran os catro tribunais orixinais: Common Pleas, Chancery, Exchequer e King's Bench.

## Véxase tamén 
### Ligazóns externas 
* Four Courts web tour
* Courts Service of Ireland 
* The Bar Council 
* The National Archives of Ireland
República de Florencia

A **República de Florencia** (en italiano, *Repubblica Fiorentina*) foi unha cidade estado establecida en Florencia (na actual Toscana, Italia). A república fundouse en 1115 cando os florentinos derrubaron a Marca de Toscana e formaron unha comuna á morte da marquesa Matilde.

A comuna estaba rexida por un consello coñecido como *La Signoria*, que era elixida polo gonfaloneiro (gobernante titular da cidade), que á súa vez era elixido por membros dos gremios florentinos.

A historia da República abunda en loitas entre distintas faccións. Os Medici tomaron o control da cidade en 1434, tras o golpe de Estado de Cosme de Medici contra a facción que o desterrara o ano anterior.

Os Medici manterían o goberno da cidade até 1494, cando foron expulsados brevemente polo freire radical Girolamo Savonarola e despois de que Xoán de Médici (futuro papa León X) reconquistara a cidade en 1512.

A autoridade medicea foi repudiada unha segunda vez, en 1527, durante a Guerra da Liga de Cognac, pero reasumiron o poder en 1531, despois dun asedio a Florencia de once meses.

A República foi abolida en 1532, cando o papa Clemente VII nomeou duque de Florencia a Alexandre de Medici, pasando o goberno de república a monarquía hereditaria.

## Notas 
## Véxase tamén 
### Outros artigos 
* Ducado de Florencia.
* Florín florentino.
* Gran Ducado de Toscana.
A Cortella, Quintá de Cancelada, Becerreá

**A Cortella** é un lugar da parroquia de Quintá de Cancelada no concello lugués de Becerreá na comarca dos Ancares. Tiña 7 habitantes no ano 2010 segundo datos do Instituto Nacional de Estadística, dos cales 4 eran homes e 3 eran mulleres.

Ten sete casas coñecidas polos nomes de: Casa de Acolá, Casa da Casanova, Casa da Aira Vella, Casa do Medio, Casa de Baixo, Casa de Riba e Casa das Louras.
## Lugares e parroquias 
### Lugares de Quintá de Cancelada 
### Parroquias de Becerreá 
## Véxase tamén 
### Outros artigos 
* Lugares de Becerreá
La Roda Club de Fútbol

**La Roda Club de Fútbol** é un club de fútbol español da cidade de La Roda, na provincia de Albacete. Foi fundado en 1999 e actualmente xoga no grupo XVIII da Terceira División.

## Historia 
La Roda CF foi fundado en 1999 con sucesor de varias entidades previas, comezou disputando a 2ª Rexional de Castela-A Mancha, conseguindo dous ascensos consecutivos a 1ª Rexional na 99/00 e a 3ª División na 2000/2001.

Na tempada 2003/04 disputou por primeira vez a fase de ascenso a Segunda División B, superando en primeira rolda ao Granada Club de Fútbol e caendo na final fronte ao Díter Zafra.

Na tempada 2009/10, La Roda proclamouse vencedora por primeira vez na súa historia do grupo XVIII da 3ª División, e volveu disputar a fase de ascenso, na que foi eliminado polo Coruxo Fútbol Club. Como campión de 3ª na tempada anterior, disputou por primeira na súa historia unha eliminatoria de Copa do Rei de fútbol na tempada 2010/2011 sendo eliminado a primeira eliminatoria polo CD Alcalá.

Na tempada 2010/11, acaba na 3ª posición, disputando a fase de ascenso a Segunda División B e conseguindo o mesmo tras eliminar consecutivamente a UP Langreo, CF Pozuelo de Alarcón e San Fernando CD.

## Uniforme 
* **Uniforme titular**: Camiseta vermella, pantalón azul e medias azuis.

## Estadio 
O campo de xogo onde o equipo disputa os seus partidos como local é o **Estadio Municipal de Deportes de La Roda**, con capacidade para 3.500 espectadores, inaugurado en 2002.

## Datos do club 
* **Tempadas en 1ª**: 0
* **Tempadas en 2ª**: 0 
* **Tempadas en 2ªB**: 6
* **Tempadas en 3ª**: 11 (incluída a 2017/18)
* **Mellor posto na liga**: 9º (Segunda B, 2011-12)

## Palmarés 
* **Terceira División Española (1)**: 2009-10

## Véxase tamén 
### Ligazóns externas 
* Web de La Roda CF en Futbolme.com
Palamós Club de Futbol

O **Palamós Club de Futbol** é un club de fútbol español da cidade de Palamós, na provincia de Xirona. Foi fundado en 1954, aínda que o club postúlase como continuador doutro *Palamós FC*, creado en 1898, o que lle converte no club decano de Cataluña. Actualmente xoga na Terceira División Española.

## Uniforme 
* **Uniforme titular**: Camiseta azul e amarela, pantalón azul e medias amarelas. 
* **Uniforme alternativo**: Camiseta vermella, pantalón azul e medias amarelas.

## Estadio 
O campo de xogo onde o equipo disputa os seus partidos como local é o **Nou Estadi de Palamós**, con capacidade para 5.824 espectadores.

## Datos do club 
* **Tempadas en 1ª**: 0
* **Tempadas en 2ª**: 6
* **Tempadas en 2ªB**: 4
* **Tempadas en 3ª**: 14
* **Mellor posto na liga**: 8º (Segunda División Española tempada 89-90)

## Xogadores destacados 
*  Carlos Alfaro Moreno‎
* 20px Toni Lima
*  Armindo
*   Juan Epitié
*   Vladislav Lemish
*  Dušan Mijić
*  David Belenguer
*  Diego Orejuela
*  Juan Carlos Rojo

## Palmarés 
* **Copa Catalunya (1)**: 1992
* **Segunda División B Española (1)**: 1988-89
* **Terceira División Española (3)**: 1987-88, 1996-97, 2001-02
* Subcampión da Terceira División Española (1): 1997-98

## Véxase tamén 
### Ligazóns externas 
* Sitio web oficial 
* Web do Palamós en Futbolme.com
* Penya Sport do Palamós CF
Orihuela Deportiva Club de Fútbol

O **Orihuela Deportiva Club de Fútbol** foi un club de fútbol español da cidade de Orihuela, na provincia de Alacant. Foi fundado en 1944 e desapareceu en 1994. En 1993 nace o Orihuela Club de Fútbol.

## Uniforme 
* **Uniforme titular**: Camiseta amarela, pantalón azul e medias brancas.

## Estadio 
O Orihuela Deportiva xogaba no Estadio Municipal Los Arcos, con capacidade para 5.000 espectadores.

## Datos do club 
* **Tempadas en 1ª**: 0
* **Tempadas en 2ª**: 2
* **Tempadas en 2ªB**: 5
* **Tempadas en 3ª**: 38
* **Mellor posto na liga**: 5º (Segunda división española tempada 90-91)
* **Peor posto na liga**: 12º (Segunda división española tempada 52-53)

## Xogadores 
## Palmarés 
* **Segunda División B Española (1)**: 1989-90
* **Terceira División Española (2)**: 1951-52, 1988-89
* Subcampión da Terceira División Española (6): 1953-54, 1962-63, 1981-82, 1982-83, 1983-84, 1987-88

## Véxase tamén 
* Orihuela Club de Fútbol
Club de Futbol Joventut Mollerussa

O **Club de Futbol Joventut Mollerussa** é un club de fútbol español da cidade de Mollerussa, na provincia de Lleida. Foi fundado en 1930 e actualmente xoga na Preferent Territorial de Catalunya. O seu maior éxito foi a única tempada que o equipo xogou na Segunda División Española (1988-89).

## Uniforme 
* **Uniforme titular**: Camiseta branca, pantalón azul e medias azuis.

## Estadio 
O campo de xogo onde o equipo disputa os seus partidos como local é o '''Camp Municipal d'Esports de Mollerussa**, con capacidade para 4.000 espectadores, inaugurado en 1968.

## Datos do club 
* **Tempadas en 1ª**: 0
* **Tempadas en 2ª**: 1 
* **Tempadas en 2ªB**: 4
* **Tempadas en 3ª**: 4
* **Mellor posto na liga**: 20º (Segunda División Española tempada 88-89)

## Xogadores destacados 
*  Bojan Krkić
*  Antonio Pantoja
*  Xavier Horcajada
*  David Linde

## Palmarés 
* **Segunda División B Española (1)**: 1987-88
* **Terceira División Española (1)''': 1985-86
* Subcampión da Terceira División Española (1): 1986-87

## Véxase tamén 
### Ligazóns externas 
* Sitio web oficial
Billy Boyd

**William Nathan Boyd**, nado en Glasgow o 28 de agosto de 1968, máis coñecido profesionalmente como **Billy Boyd**,

## Filmografía 
### Cinema 
### Televisión 
### Teatro 
### Videoxogos 
## Premios e nomeamentos
**Broadcast Film Critics Association Award**
*2004: **Gañador**, "Mellor Actuación Conxunta" - *The Lord of the Rings: The Return of the King* (compartido co resto do elenco)

**DVD Exclusive Awards**
*2003: Nomeado, "Mellor Comentario de Son" - *The Lord of the Rings: The Two Towers* (compartido co resto do elenco)

**Empire Awards**
*2002: Nomeado, "Mellor Debut" - *The Lord of the Rings: The Fellowship of the Ring* (compartido con Dominic Monaghan)

**National Board of Review of Motion Pictures**
*2003: **Gañador**, "Mellor Actuación en Conxunto" - *The Lord of the Rings: The Return of the King* (compartido co resto do elenco)

**Online Film Critics Society**
*2003: **Gañador**, "Mellor Elenco" - *The Lord of the Rings: The Two Towers* (compartido co resto do elenco)

**Phoenix Film Critics Society**
*2002: **Gañador**, "Mellor Actuación en Conxunto" - *The Lord of the Rings: The Fellowship of the Ring" (compartido co resto do elenco)
*2003: **Gañador**, "Mellor Actuación en Conxunto" - *The Lord of the Rings: The Two Towers* (compartido co resto do elenco)
*2004: Nomeado, "Mellor Actuación en Conxunto" - *The Lord of the Rings: The Return of the King* (compartido co resto do elenco)

**Screen Actors Guild Awards**
*2002: Nomeado, "Outstanding Performance by the Cast of a Theatrical Motion Picture" - *The Lord of the Rings: The Fellowship of the Ring" (compartido co resto do elenco)
*2003: Nomeado, "Outstanding Performance by the Cast of a Theatrical Motion Picture" - *The Lord of the Rings: The Two Towers* (compartido co resto do elenco)
*2004: **Gañador**, "Outstanding Performance by the Cast of a Theatrical Motion Picture" - *The Lord of the Rings: The Return of the King* (compartido co resto do elenco)

## Notas 
## Véxase tamén 
### Ligazóns externas 
*Billy Boyd fansite 
*Official Beecake WebSite 
*Official Beecake's MySpace site 
*Official Beecake Facebook site 
*Official Beecake twitter site
Gryllotalpidae

Os **Gryllotalpidae**  son unha familia da orde dos ortópteros.

## Descrición 
Teñen entre 3 e 5 centímetros de lonxitude, con grandes ollos redondos e patas dianteiras similares a pas, desenvolvida para escavar e nadar. Amais poden voar, chegando a desprazarse os exemplares adultos até 8&nbsp;km durante a época de apareamento. Están activos a maior parte do ano, pero pasan o inverno hibernando. Os exemplares máis novos teñen as ás máis curtas, e a súa aparencia varía dependendo da especie, asemellándose con algúns saltóns ou formigas moi grandes, ou, mesmo se as ás son moi pequenas, con térmites de cor escura.

[miniatura|esquerda|200px|Avespa comendo nun cadáver de [Gryllotalpa gryllotalpa|grilo ceboleiro en Marcón (Pontevedra).]]
Son bastante comúns, pero son pouco vistos por seren nocturnos e desenvolver boa parte da súa vida en grandes sistemas de túneles. Son omnívoros, comendo larvae, vermes, raíces, e herbas. Entre os seus predadores están os paxaros, ratos, e raposos, e as avespas comen os seus cadáveres. *Larra bicolor* é un parasito do xénero *Scapteriscus*.

Amplifican o seu canto coa axuda dun corno de dobre saída, que actúa como un megáfono. Están presentes en todos os continentes agás na Antártida, se ben nalgunhas zonas o seu número descende por mor da erosión e a destrución do hábitat. Adoitan ser considerados pragas. No leste de Asia ás veces se utilizan como alimento humano (fritos).

## Xéneros 
miniatura|400px|Ciclo vital.

* tribo Gryllotalpini
** *Gryllotalpa*
** *Gryllotalpella*
** *Neocurtilla*
*** *Neocurtilla hexadactyla*
** † *Pterotriamescaptor*
* tribo Scapteriscini
** *Indioscaptor*
** *Scapteriscus*
** *Triamescaptor*
* tribo descoñecida (fossil taxa)
** † *Archaeogryllotalpoides*
** † *Cratotetraspinus*
** † *Marchandia*
** † *Palaeoscapteriscops*

## Notas 
## Véxase tamén 
### Ligazóns externas
El Despertar

***El Despertar*** foi o nome de varias publicacións:

****El Despertar***, semanario sindicalista obreiro que apareceu en Vigo en 1910.
****El Despertar***, xornal agrario que se publicaba en Salceda de Caselas en 1915.
****El Despertar***, publicación anarquista que se editou na Coruña en 1926.

## Véxase tamén
### Outros artigos
*
**Despertar*
El Despertar (Salceda de Caselas)

***El Despertar*** foi un periódico agrario editado en Salceda de Caselas entre 1915 e 1916.

## Historia e características 
Xornal agrarista e anticaciquil dependente da Sociedad de labradores de Salceda de Caselas. Apareceu antes de marzo de 1915. Estaba dirixido por Eduardo González Fonte e Joaquín Fernández Sestelo. Deixou de publicarse en xullo de 1915. Foi pechado en 1916 e o seu director Joaquín Fernández desterrado. Como resposta xurdiu en 1917 en Bos Aires *El Agrario*, editado polo Centro Protección Agrícola del Distrito de Salceda en Buenos Aires.

## Notas 
## Véxase tamén 
### Bibliografía 
* 

### Outros artigos 
* Lista de publicacións impresas da provincia de Pontevedra
Diogo Salomão

**Diogo Ferreira Salomão**, nado en Amadora o 14 de setembro de 1988, é un futbolista portugués. Xoga de extremo e o seu equipo actual é o CD Santa Clara.

## Traxectoria 
Formado na canteira do Estrela Amadora e Casa Pia, debutou con este último na tempada 2008–09 na Terceira División de Portugal. Na tempada 2009–10 foi contratado polo Real Massamá da Segunda División portuguesa, participando en 26 encontros. Na tempada 2010–11 foi contratado polo Sporting de Lisboa, debutando na Primeira División de Portugal e participando na UEFA Europa League, onde xogou 6 encontros e conseguiu dous goles.

Na tempada 2011–12 foi cedido, sen opción de compra, ao Deportivo da Coruña por unha campaña. En xuño de 2012 renovouse a cesión por unha tempada máis.

### Selección nacional 
Salomão debutou como internacional coa Selección de Portugal sub-21 no ano 2010.

## Palmarés 
;Deportivo
* Segunda División: 2011–12

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en ceroacero.es 
* Datos do xogador en foradejogo.net
Winterthur

**Winterthur** é unha cidade suíza situada no cantón de Zürich, ao norte do país. Con 109.775 habitantes, é a sexta cidade da Confederación por volume de poboación. Chamada abreviadamente polos seus habitantes *Winti*, hoxe Winterthur é unha cidade de servizos e un importante centro da industria de alta tecnoloxía.

## Xeografía 
Situada a unha altitude media de 439 metros, Winterthur aséntase nas marxes sur e leste do río Töss. Outro río, o Eulach transcorre tamén pola cidade, motivo polo cal *Winti* recibe o nome de *Cidade do Eulach*. A cidade de Zürich está a tan só 30 kms en dirección suroeste.

## Historia 
A historia de Winterthur principia co asentamento romano de *Vitudurum*. As primeiras edificacións da cidade propiamente dita datan do século VII, e xa no XI era unha cidade amurallada con foxo e torres. No século XIII os Habsburgo adquiriron a vila, pertencendo aos seus dominios ata o ano 1467.

Foi o escenario da batalla homónima en 1799 entre Francia e Austria, no contexto das guerras revolucionarias francesas. Golpeada duramente pola Gran Depresión nos anos 30, Winterthur recuperou o seu pulo económico tras a segunda guerra mundial.

## Cultura 
A Orquestra de Winterthur (*Orchester Musikkollegium Winterthur*), a máis vella orquestra de música clásica suíza fundada en 1875, posúe unha recoñecida traxectoria. En 1989 a cidade recibiu o Premio Wakker en recoñecemento pola súa posta en valor e preservación do patrimonio arquitectónico.

O Museo de Arte de Winterthur (*Kunstmuseum Winterthur*) é o máis importante da cidade. As súas exposicións son de arte comtemporánea, dende o Impresionismo ata os nosos días. Entre as súas pezas atópanse obras de Claude Monet, Paul Cézanne, Vincent van Gogh ou Pablo Picasso.

## Véxase tamén 
### Ligazóns externas 
*Páxina do concello de Winterthur
El Agrario

***El Agrario*** foi o nome de varias publicacións:

****El Agrario***, periódico publicado en Buenos Aires en 1917.
****El Agrario***, periódico publicado en Caldas de Reis entre 1918 e 1919.

****El Agrario***, periódico publicado en Xinzo de Limia en 1919.

## Véxase tamén 
### Outros artigos 
* ***El Agrario Barcalés***
Florín aragonés

[miniatura|270px|[Florín de Aragón de Pedro IV o Cerimonioso. Ouro de aprox. 3,42 gramos e lei de 18 quilates, cuñado entre 1369-1372]]
O **florín aragonés**, **florín de Aragón** ou **florín de ouro de Aragón** foi unha moeda medieval que se usou na Coroa de Aragón desde tempos de Pedro IV o Cerimonioso.

## Historia 
O *Florín de Aragón*, nome polo que foi coñecido na época en todos os estados europeos por onde se difundiu, era unha moeda de ouro cun peso medio de 3,42 gramos. Inicialmente o seu valor oscilou entre os catorce e os once *soldos aragoneses*, e a súa lei, de 24 quilates menos cuarto na súa primeira emisión de 1346, pronto foi diminuíndo até os 18 e incluso aos 16 quilates.

Contra 1370 a cotización das moedas cuñadas na Basílica de Santa María a Maior de Zaragoza era de once soldos, e a lei de 18 quilates, que foi a que mantivo até a súa desaparición.
[245px|miniatura|Florín de ouro de [Florencia de 1340, que serviu de modelo para o aragonés.]]
A tipoloxía desta moeda tomouse do florín florentino (''fiorino d'oro*), unha moeda orixinaria da República de Florencia, que despois se imitou en toda Europa. Desde 1252 o *fiorino d'oro* era o áureo típico da República florentina, e a súa denominación derivaba do feito der levar gravado un lirio, a flor dos Medici.

O florín de Aragón imitou no anverso a iconografía de San Xoán Bautista e no reverso o lirio, emblema de Florencia, pero coa lenda ARAGO.REX, a inicial do rei de Aragón e a marca de ceca do lugar onde se cuñara, en lugar da inscrición FLORENTIA do florín florentino.

As Cortes dos diversos estados rexidos por Pedro IV de Aragón opoñíanse á introdución dunha nova moeda que, porén, era necesaria a mediados do século XIV para atender as grandes sumas de diñeiro das que debía dispoñer a Coroa.

Por iso Pedro IV buscou a solución cuñando en 1346 os novos floríns en Perpiñán —acabado de incorporar como praza de soberanía real á coroa xunto co reino de Mallorca— sen indicación do nome do rei nin da ceca onde se cuñaran.

Pero despois de que a súa difusión, subrepticia ao principio, fixérase xa de uso común en todos os territorios do rei de Aragón, comezaron a cuñarse noutros estados da Coroa até o reinado de Fernando o Católico coa denominación de *Florí d'or d'Aragó''.

Houbo tamén cuñaxes de medio florín e dun cuarto de florín, coa mesma tipoloxía que a moeda maior. Así mesmo algúns reis de Castela que pretendían a coroa de Aragón cuñaron floríns. Henrique II de Castela cuñounos "a senyal d'Aragó" e tamén os emitiu Henrique IV.

## Véxase tamén 
### Bibliografía 
* «Florín» , *Gran Enciclopedia Aragonesa*. 
* Rueda Sabater, Mercedes: "El florín: un "dólar" bajomedieval" 

### Outros artigos 
* Florín florentino.

### Ligazóns externas 
* Zulaica Palacios, Fernando D.: "Uso del florín y relación bimetálica: una aproximación a la política monetaria bajomedieval en Aragón", *Aragón en la Edad Media*, n.º 14-15, 2, 1999, páxs. 1627-1654. ISSN 0213-2486 .
El Agrario (Xinzo de Limia)

***El Agrario*** foi un periódico editado en Xinzo de Limia en 1919.

## Historia e características 
Subtitulado *Órgano de los Agrarios de la Comarca*, apareceu o 26 de xuño de 1919. Veu substituír a *Juventud*. Financiado por Lepoldo Barón Torres como órgano de propaganda para gañar as eleccións a Luis Usera Bugallal. Os seus directores foron Alejandro Álvarez Rodríguez e Francisco Seijo Iglesias. Informaba igual sobre temas locais e incluía publicidade. Editábase na imprenta de Eladio Fuentes Cid de Verín.

## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia de Ourense
Ō-No-Yasumaro

**Ō-No-Yasumaro** (en xaponés 太安万侶) nado en 660 e morto en 723, foi un escritor e historiador xaponés.

## Traxectoria 
De nobre orixe, atribúenlle a compilación do *Kojiki* ("Memorias dos eventos antigos"), antigo documento no que se narran as orixes mitolóxicas do Xapón.

## Véxase tamén 
### Bibliografía 
* Aston, W G; Terrence Barrow (1995): *Nihongi: chronicles of Japan from the earliest times to A. D. 697*. Tuttle Publishing. ISBN 978-0-8048-3674-6.
* Philippi, Donald L. (1968): *Kojiki*. Toquio: University of Tokyo Press. ISBN 0-86008-320-9.

### Outros artigos 
* Historia do Xapón.
The Boys of the Lough

**The Boys of the Lough** é un grupo musical de folk escocés formado nos anos 1970.

## Discografía 
* *The Boys of the Lough* (1973) 
* *Second Album* (1973) 
* ''Live at Passim's* (1974)
* *Lochaber No More* (1976) 
* *The Piper's Broken Finger* (1976) 
* *Good Friends ... Good Music* (1977) 
* *Wish You Were Here* (1978) 
* *Regrouped* (1980) 
* *In the Tradition* (1981) 
* *Open Road* (1983) 
* *To Welcome Paddy Home* (1985) 
* *Far From Home - Live* (1986) 
* *Farewell and Remember Me* (1987) 
* *Sweet Rural Shade* (1988) 
* *Live at Carnegie Hall* (1992) 
* *The Fair Hills of Ireland* (1992) 
* *The Day Dawn* (1994) 
* *The West of Ireland* (1999) 
* *Lonesome Blues and Dancing Shoes* (2002)
* *Twenty* (2005)
* *Rising Fawn Gathering'' con Norman Blake (2009)

## Véxase tamén 
### Ligazóns externas 
* Páxina oficial do grupo
El Pueblo (Baiona)

***El Pueblo*** foi un periódico agrario editado en Baiona entre 1914 e 1916.

## Historia e características 
Periódico agrarista e anticaciquil que apareceu o 3 de marzo de 1914. Estaba dirixido por Xosé María Barreiro. Entre os seus colaboradores figuraron Marcial Miguel de la Iglesia e José Sobreira Fernández. Foi pechado en 1916 e o seu director desterrado. José María Barreiro dirixiu en 1917 o semanario *Tierra Gallega* de Montevideo.

## Notas 
## Véxase tamén 
### Bibliografía 
### Outros artigos 
* Lista de publicacións impresas da provincia de Pontevedra
Skerryvore

**Skerryvore** é un grupo musical de folk escocés formado na illa de Tiree (Hébridas escocesas) en 2004.

## Membros 
* Alec Dalglish
* Barry
* Craig
* Daniel
* Fraser
* Martin

## Discografía 
* *On the Road* 
* *West Coast Life*
* *Skerryvore* (2010)

## Véxase tamén 
### Ligazóns externas 
* Páxina oficial do grupo
Florín de Aruba

O **florín de Aruba **(*arubaanse florijn* en neerlandés; tamén chamada *florin* en inglés e papiamento, as dúas linguas máis utilizadas en Aruba, e non o neerlandés, aínda que sexa tamén oficial e mantén o termo *gulden*, pouco utilizado e que non aparece en moedas e billetes) é a moeda oficial de Aruba. O seu código ISO 4217 é **AWG**. Divídese en 100 *cents*.

Introduciuse en 1986, substituíndo ao florín das Antillas Neerlandesas, ao mesmo tempo que se creaba o Banco Central de Aruba, no novo Estado autónomo dentro da coroa neerlandesa, con paridade coa aquela moeda.

## Valor 
miniatura|Bandeira de Aruba
Como o florín das Antillas Neerlandesas, está ligado ao dólar estadounidense coa taxa nominal de 1&nbsp;USD por 1,79&nbsp;AWG. Porén, as compravendas de divisas teñen custos de transacción sometidos á competencia dos mercados, e o Banco Central de Aruba emite e vende as moedas e billetes a un prezo lixeiramente superior ao da súa taxa nominal (estes custos non se aplican nas transaccións financeiras non materiais).

Por isto, os trocos medios reais nos mercados poden variar algo en función das cantidades de divisas e de liquidez dispoñíbeis, ou das limitacións ligadas ao control dos trocos. O troco do florín de Aruba permaceceu moi estábel desde a súa introdución en 1986, e o troco nominal, ligando a divisa ao dólar estadounidense, non variou despois (aínda que non o seu troco en relación ao euro ou, antes, ao florín neerlandés, que variaron moito).

## Moedas e billetes 
Existen billetes de 10, 25, 50, 100 e 500 floríns. Os billetes de 5 floríns foron emitidos a partir de 1986 (daquela, cunha serie provisional de billetes: a serie de 1990 substituíu todas as precedentes que se manteñen, non obstante, de curso legal), pero a produción destes billetes de baixo valor cesou en 1995. O billete de 500 floríns introduciuse en 1993.

As moedas teñen un valor facial de 5, 10, 25 e 50 cents, e de 1 e 2½ floríns. As moedas de 5 floríns emitíronse a partir de 1995, substituíndo os billetes. As moedas de 50 cent, e as de 5 floríns, de antes de 2005, eran cadradas  e, como nas Antillas Neerlandesas, a peza de 50 cents chámase aínda hoxe *yotin* (da palabra francesa *guillotine* —guillotina— en alusión ao corte dunha antiga peza de Curaçao).

## Notas 
## Véxase tamén 
### Outros artigos 
* Florín das Antillas Neerlandesas
* Florín neerlandés
* Real Casa da Moeda dos Países Baixos
* Dólar estadounidense

### Ligazóns externas 
* Web oficial do Banco Central de Aruba (CBA)
* *Billetes de Aruba*  
* *Moedas de Aruba*
Whitestown, Nova York

**Whitestown** é unha cidade situada no estado norteamericano de Nova York e no condado de Oneida. A poboación era de 18.635 no censo do ano 2000. O nome ven de Judge Hugh White, un antigo colono.

Atópase inmediatamente ao oeste de Utica, Nova York. O bordo norte da cidade está definido polo río Mohawk.

## Ligazóns externas 
*Web oficial da cidade
Diego Rivas Gutiérrez

**Diego Rivas Gutiérrez**, nado en Cidade Real o 27 de abril de 1980, é un futbolista español. Xoga de centrocampista e o seu club actual é a SD Eibar.

## Traxectoria 
O seu primeiro equipo foi o Amorós, integrado na estrutura da canteira do Atlético de Madrid.

Tras un efémero paso polo primeiro equipo, no que debutou o 20 de setembro de 2003 no partido Atlético 0-Valencia CF 3, é no Getafe CF onde realmente se asenta como xogador profesional. No conxunto madrileño saca a relucir todo o seu poderío físico e convértese nun xogador imprescindible.

En xullo de 2006 é traspasado á Real Sociedad, sendo José Mari Bakero o principal valedor para a súa fichaxe. Debuta o 27 de agosto de 2006 no partido Athletic Club 1 Real Sociedad 1. As expectativas creadas en Donostia debido ao montante da súa fichaxe son unha rémora para o xogador e o seu rendemento non pasa de discreto.

En agosto de 2007 marchou ao Cádiz en calidade de cedido, onde luciu o dorsal 19. Logo da súa cesión regresou a Donostia, onde aos poucos se foi gañando o respecto da afección. O seu despregamento físico recorda nesta etapa os seus mellores momentos en Getafe, onde en maio de 2011 acabou a súa relación coa Real Sociedad como titular indiscutible e aclamado pola afección no último partido contra o Getafe no que lograron a permanencia en Primeira División.

## Véxase tamén 
### Ligazóns externas 
* Ficha de Diego Rivas en as.com
Ligase

miniatura|dereita|A ADN ligase I é un exemplo de ligase.
En bioquímica, unha **ligase** (do latín *ligāre*, unir, colar) é un encima que cataliza a unión de dúas moléculas grandes formando entre elas un novo enlace químico, xeralmente coa hidrólise simultánea dun grupo fosfato do ATP ou outro nucleósido, que cede a enerxía necesaria para que a reacción teña lugar. En xeral, unha ligase cataliza a seguinte reacción:

:Ab + C → A&ndash;C + b

ou ás veces

:Ab + cD → A&ndash;D + b + c

onde as letras en minúscula simbolizan os grupos químicos pequenos hidrolizados.

## Nomenclatura
O nome común dos encimas deste tipo inclúe xeralmente a palabra ligase, por exemplo, ADN ligase. Outro nome común usado para as ligases é o de **sintetases**, porque se usan para sintetizar novas moléculas, ou carboxilases, se engaden CO2 á molécula formando un grupo carboxilo.

Antes na nomenclatura distinguíase entre sintetase e sintase. As sintases (que son liases) non gastaban enerxía do ATP ou doutro nucleósido similar para catalizar, mentres que as sintetases (que son ligases) si a gastaban.

## Clasificación
As ligases clasifícanse como **EC 6** en canto ao seu número EC da clasificación dos encimas. Dentro das ligases distínguense seis subclases, que son:

*EC 6.1. Son as ligases que que forman enlaces carbono-osíxeno.
*EC 6.2. Son as que forman enlaces carbono-xofre.
*EC 6.3. Son as que forman enlaces carbono-nitróxeno (incluíndo a arxininosuccinato sintetase).
*EC 6.4. Son ligases que forman enlaces carbono-carbono.
*EC 6.5. Forman enlaces de tipo éster fosfórico.
*EC 6.6. Forman enlaces nitróxeno-metal.

## Notas
## Véxase tamén
### Outros artigos
*Encima

### Ligazóns externas
* EC 6 Introduction do Department de Química da Queen Mary, Universidade de Londres.
* Wiki Answers - diferenza entre sintetase e sintase.
Kevin Ollie

**Kevin Jermaine Ollie**, nado en Dallas (Texas) o 27 de decembro de 1972, é un ex xogador americano de baloncesto profesional. Xogou en once franquías da NBA en trece tempadas. Actualmente é adestrador asistente do equipo de baloncesto masculino dos UConn Huskies da Universidade de Connecticut.

## Traxectoria profesional 
Ollie foi ao Crenshaw High School nos Ánxeles (California). Despois estivo catro tempadas (1991-95) xogando para a Universidade de Connecticut. Tras rematar o seu período universitario, uniuse aos Connecticut Pride da Continental Basketball Association, onde xogou 2 dúas tempadas (1995-97). Despois diso, dende a tempada 1997-98, pasou 13 tempadas na NBA con 11 equipos diferentes (nalgún deles en varias ocasións).

Na tempada 2005-06, Ollie tivo o rol de titular nos Sixers co adestrador Maurice Cheeks. Os Minnesota Timberwolves fixeron capitán do equipo a Ollie durante a tempada 2008-09. Foi despois fichado polos Oklahoma City Thunder o 1 de agosto de 2009. Tras esa tempada, Ollie retirouse e uniuse aos UConn Huskies coma adestrador asistente.

## Notas 
## Véxase tamén 
### Ligazóns externas 
* Perfil en NBA.com
Marqus Blakely

**Marqus Austin Blakely**, nado o 22 de outubro de 1988 en Metuchen, Nova Jersey, é un xogador americano de baloncesto profesional.

## Traxectoria profesional 
A pesar de non ser elixido no Draft da NBA de 2010, Blakely foi á Summer League da NBA cos Los Angeles Clippers e máis tarde asinou un contrato por dous anos, cun valor de 473.604 dólares por ano. Foi despedido polos Clippers o 25 de outubro de 2010 ao remate do Training Camp. Foi adquirido polos Bakersfield Jam da NBA Development League no Draft da NBA-D League na 12ª posición.

Blakely foi adquirido polos Iowa Energy a cambio dunha elección da primeira rolda.

O 12 de abril de 2011, Blakely asinou un contrato por varios anos cos Houston Rockets.

## Notas 
## Véxase tamén 
### Ligazóns externas 
* Perfil en NBA.com
* Perfil en Yahoo! Sports
* Perfil en ESPN.com
Dino Risi

**Dino Risi**, nado en Milán o 23 de decembro de 1916 e finado en Roma o 7 de xuño de 2008, foi un director de cine italiano, considerado un dos "mestres" da ''Commedia all'italiana* xunto con Mario Monicelli, Luigi Comencini, Nanni Loy e Ettore Scola.

## Traxectoria 
Risi ficou orfo con doce anos, quedando ó coidado de parentes e amigos da súa familia. Estudou medicina e converteuse máis tarde en psiquiatra.

Comezou a súa carreira no cinema como asistente de dirección de cineastas como Mario Soldati e Alberto Lattuada. Máis tarde comezou a dirixir os seus propios filmes nos que deu oportunidades a futuras estrelas de cine como Sophia Loren e Vittorio Gassman.

Deixou dous fillos, Claudio e Marco.

## Filmografía 
* *Verso la vita* (1947)
* *Vacanze col gangster* (1952)
* *Il viale della speranza* (1953)
* *L'amore in città* (episodio "Paradiso per 4 ore", 1953) 
* *O signo de Venus* (1955)
* *Pane, amore e...* (1955)
* *Poveri ma belli* (1956)
* *La nonna Sabella* (1957)
* *Belle ma povere* (1957)
* *Venezia, la luna e tu* (1959)
* *Il vedovo* (1959)
* *Poveri milionari* (1959)
* *Il mattatore* (1959)
* *Un amore a Roma* (1960)
* *A porte chiuse* (1961)
* *Una vita difficile* (1961)
* *Il sorpasso* (1962)
* *La marcia su Roma* (1962)
* *Il giovedì* (1963)
* *I mostri* (1963)
* *Le bambole* (episodio "La telefonata", 1965) 
* *Il gaucho* (1965)
* *I complessi* (episodio "Una giornata decisiva", 1965) 
* *L'ombrellone* (1966)
* *I nostri mariti* (episodio "Il marito di Attilia", 1966) 
* *Operazione San Gennaro* (1966)
* *Il Tigre* (1967)
* *Straziami, ma di baci saziami* (1968)
* *Il profeta* (1968)
* *Vedo nudo* (1969)
* *Il giovane normale* (1969)
* *In nome del popolo italiano* (1971)
* *La moglie del prete* (1971)
* *Noi donne siamo fatte così* (1971)
* *Mordi e fuggi* (1973)
* *Sessomatto* (1973)
* *Perfume de muller* (1974)
* *The Career of a Chambermaid* (1976)
* *Alma perdida* (1977)
* *La stanza del vescovo* (1978)
* *I nouvi mostri* (episodios "Con i saluti degli amici", "Tantum ergo", "Pornodiva", "Mammina mammona" e "Senza parole", 1978)
* *A moza da tardiña* (1978)
* *Caro papà* (1979)
* *Sono fotogenico* (1980)
* *I seduttori della domenica* (episodio "Roma", 1980) 
* *Pantasma de amor* (1981)
* *Sesso e volentieri* (1982)
* *...e la vita continua* (TV, 1984) 
* *Dagobert* (1984)
* *Scemo di guerra* (1985)
* *Teresa* (1987)
* *Il commissario Lo Gatto* (1987)
* *Il vizio di vivere* (1989)
* *Tolgo il disturbo* (1990)
* *Giovani e belli* (1996)
* *Esercizi di stile'' (episodio "Myriam", 1996)

## Notas 
## Véxase tamén 
### Ligazóns externas 
* Ficha na IMDb 
* Ficha na IMDb 
* BBC
Chase Budinger

**Chase Andrew Budinger**, nado o 22 de maio de 1988 en Encinitas (California), é un xogador de voleibol praia e ex xogador de baloncesto profesional estadounidense.

## Traxectoria profesional 
Budinger foi elixido na 44ª posición do Draft da NBA de 2009 polos Detroit Pistons, e foi traspasado aos Houston Rockets na mesma noite do Draft. Xogou cos Rockets na Summer League, onde fixo 17.8 puntos por partido. No primeiro partido da tempada 2009-10, Budinger saíu do banco para xogar 15 minutos, onde fixo 6 puntos e capturou 1 rebote. O 30 de marzo de 2010, Budinger anotou 24 puntos na vitoria por 98-94 contra os Washington Wizards. Tres días máis tarde igualou esta marca na vitoria na casa dos Boston Celtics por 119-114.

O 23 de febreiro de 2011, Budinger anotou 30 puntos, a maior anotación da súa carreira, na vitoria por 124-119 ante os Cleveland Cavaliers. Superaría esa marca no derradeiro partido da tempada 2010-11 contra os Minnesota Timberwolves, con 35 puntos en 12 de 21 lanzamentos anotados, incluíndo 4 de 8 triplas.

O 26 de xuño de 2012, Budinger foi traspasado aos Minnesota Timberwolves xunto ós dereitos do aleiro Lior Eliyahu a cambio da 18ª elección do Draft da NBA de 2012.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Yolanda Be Cool

**Yolanda Be Cool** é unha banda australiana composta por Sylvester Martínez e Johnson Peterson. Colaboraron co produtor australiano DCUP (Duncan MacLennan) para editar o sinxelo "We No Speak Americano", a través do selo independente Sweat It Out que eles mesmos fundaron, sampleando o hit de 1956 "Tu vuò fà l'americano" de Renato Carosone (composto por Carosone e Nisa).

"We No Speak Americano" encabezou as listas británica, danesa, neerlandesa, sueca e española e acadou o Top 5 en Australia, Bélxica e Noruega. Tamén foi un hit en Italia, Nova Zelandia, Paraguai, Colombia, Perú, Uruguai, México, Ecuador, Chile, Panamá, Arxentina, Venezuela, Costa Rica, Honduras e varios países máis. O vídeo foi dirixido por Andy Hylton en Lutimedia.

Antes diso, colaboraran con DCUP cando remesturou o seu popular tema "Afro Nuts" en 2009.

O nome da banda é unha referencia a unha escena da película *Pulp Fiction*, onde a personaxe de Samuel L. Jackson, Jules Winnfield, dille a Yolanda, unha ladrona dunha cafetería, que se tranquilice (Be Cool, en inglés). O seu tema "Villalobos for President" refírese á personaxe do filme Esmeralda Villalobos, interpretada por Angela Jones.

En xullo do 2010 foi lanzada unha nova canción chamada "Sing Sing Sing" coa colaboración de DCUP.

## Véxase tamén 
### Ligazóns externas 
* Páxina oficial
Marcus Cousin

**Marcus Lynn Cousin**, nado o 18 de decembro de 1986 en Baltimore, Maryland, é un xogador americano de baloncesto profesional.

Xogou tamén antes para os Utah Jazz, e foi asignado en 2011 aos Rio Grande Valley Vipers da NBA Development League, afiliados dos Houston Rockets.

## Véxase tamén 
### Ligazóns externas 
* Perfil en NBA.com
Gobernadores do Milanesado

[miniatura|220px|Península itálica.O [Milanesado, en cor clara]] 
Despois da morte sen herdeiros de Francisco II Sforza, en 1535, o emperador Carlos V e o rei Francisco I de Francia enfrontáronse na guerra italiana de 1536-1538 polo control do Milanesado, estado feudatario do Sacro Imperio Romano Xermánico, até entón en poder das familias Visconti e Sforza.
 
En 1538, con Milán ocupado polas forzas imperiais, ambos os contendentes asinaron a tregua de Niza. A partir deste momento Milán quedaría en poder de España, até 1706, cando Filipe V o perdeu en favor do Sacro Imperio durante a guerra de sucesión española.

A diferenza doutros territorios da Monarquía Hispánica, o Estado de Milán, ao igual que os Países Baixos, estivo administrado por un gobernador que á súa vez era capitán xeneral. Este cargo tiña as mesmas atribucións que as de vicerrei, pero a súa titulación non foi esta, dado que historicamente Milán e os Países Baixos nunca foran reinos, como Sicilia, Nápoles ou Sardeña, senón ducados.

A continuación dáse unha lista das personalidades que gobernaron o ducado:

## Gobernadores de Milán 
### Período español 
En setembro de 1706 Uxío de Savoia conquistou militarmente o ducado de Milán para o Sacro Imperio Romano Xermánico durante a Guerra de Sucesión Española, comezando así o período de goberno austríaco.

### Período austríaco 
En maio de 1796 as tropas de Napoleón Bonaparte conquistaron militarmente o ducado, decretando o final do sistema feudal en Milán e instaurando en novembro a República Transpadana que, no ano seguinte se uniu coa República Cispadana para formaren a República Cisalpina.

## Notas 
## Véxase tamén
Sam Young

**Samuel David Young**, nado o 1 de xuño de 1985 en Washington, D.C., é un xogador de baloncesto profesional estadounidense que actualmente xoga nos Halcones de Xalapa da Liga Nacional de BAloncesto de Porto Rico. Na súa época de formación xogou para os Pittsburgh Panthers.

## Traxectoria profesional 
Young foi elixido na 36ª posición do Draft da NBA de 2009 polos Memphis Grizzlies.

O 15 de marzo de 2012 foi traspasado aos Philadelphia 76ers a cambio dos dereitos do Draft de Ricky Sánchez.

O 6 de setembro de 2012, Young asinou cos Indiana Pacers. Foi cortado polos Pacers o 6 de xaneiro de 2013, pero fichou de novo o 28 de xaneiro de 2013.

O 30 de setembro de 2013, Young asinou cos San Antonio Spurs. Porén, foi cortado o 10 de outubro.

O 18 de novembro de 2013, asinou cos Sydney Kings para o resto da tempada 2013-14.

## Notas 
## Véxase tamén 
### Ligazóns externas 
* Estatísticas en Basketball-Reference.com
Forzas Armadas do Reino Unido

As **Forzas Armadas do Reino Unido**, coñecidas como as **Forzas Armadas británicas** ou **Forzas Armadas da Súa Maxestade**, e ás veces de forma oficial como as **Forzas Armadas da Coroa**, abarca unha mariña de guerra (a Mariña Real Británica), un exército (o Exército británico), e unha forza aérea (a Royal Air Force). O seu Comandante en Xefe é o monarca británico. En total as forzas armadas británicas contan con 512 630 combatentes.

## Historia 
A historia militar británica é longa, complexa e moi influente na historia mundial, especialmente desde o século XVII. Conflitos importantes nos que os británicos tomaron parte son a Guerra dos Sete Anos e as Guerras Napoleónicas do século XVIII e principios do século XIX, a Guerra de Crimea na metade do século XIX e a primeira e segunda guerra mundial do século XX. O Imperio británico, o cal alcanzou o seu auxe nos anos 1920. Desde o final da segunda guerra mundial, as Forzas Armadas británicas seguiron estando moi activas e conservan bases que se estenden ao redor do mundo en lugares como Chipre, Alemaña, Xibraltar, Brunei e as illas Malvinas.

A estrutura actual da dirección da defensa no Reino Unido empeza en 1964 cando o moderno ministro de Defensa (MoD) foi creado (unha forma máis evolucionada da que existía desde 1940). O ministro de Defensa asume as funcións de almirante, ministro da Guerra e ministro do Aire.

### Principais invasións e guerras 
* Conflito coa Armada Invencible
* Guerra dos Sete Anos
* Guerra da Independencia dos Estados Unidos
* Invasións Inglesas ao Río da Prata
* Guerra de 1812
* Guerras napoleónicas
* Guerra de Crimea
* Primeira guerra mundial
* Alzamento de Pascua
* Segunda guerra mundial
* Guerra de Corea
* Conflito de Irlanda do Norte
* Urxencia Malaia
* Invasión turca a Chipre
* Confrontación indonesio-malaia
* Operación Banner
* Guerra das Malvinas
* Guerra do Golfo
* Guerra de Bosnia
* Operación Raposo do Deserto
* Guerra de Kosovo
* Guerra de Iraq
* Guerra de Afganistán
* Operación Protector Unificado na Guerra de Libia de 2011
* Guerra contra o Estado Islámico

## Véxase tamén
### Ligazóns externas
* Ministerio de Defensa británico